
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 374/2011

ΘΕΜΑ: Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της εταιρίας Χ.ΖΑΦΕΙΡΟΠΟΥΛΟΣ – Γ.ΖΑΦΕΙΡΟΠΟΥΛΟΣ Ο.Ε.
    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα προσκλήθηκε, με την  αριθμ.πρωτ. 39587/25-08-2011 έγγραφη πρόσκληση, και ο Πρόεδρος της Τοπικής Κοινότητας Κατακόλου, κος Φραγκίσκος Κολόσακας, ο οποίος δεν προσήλθε αν και νόμιμα κλήθηκε.

Η Παναγιώτα Λιβέρη, υπάλληλος του Δήμου Πύργου, τήρησε τα πρακτικά της συνεδρίασης.

---------


Ακολούθως ο Πρόεδρος έθεσε στο Σώμα το 23.7  θέμα της ημερήσιας διάταξης με τίτλο {Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος της εταιρίας Χ.ΖΑΦΕΙΡΟΠΟΥΛΟΣ – Γ.ΖΑΦΕΙΡΟΠΟΥΛΟΣ Ο.Ε.} και ανέφερε: «Σύμφωνα με τις διατάξεις του άρθρου 80 § 6 του ΚΔΚ (Ν.3463/2006) η Δημαρχιακή Επιτροπή είναι το αρμόδιο όργανο για την ανάκληση ή την οριστική αφαίρεση της άδειας ίδρυσης και λειτουργίας καταστημάτων υγειονομικού ενδιαφέροντος. Λόγω της σοβαρότητας του συγκεκριμένου θέματος η Δημαρχιακή Επιτροπή, με την 433/03-11-2009 απόφασή της, το παρέπεμψε στο Δημοτικό Συμβούλιο.


Σας υποβάλω:
1ον Το αριθμ.πρωτ. 1020/14037/8-β/02-07-2009 έγγραφο του Α.Τ. Πύργου με θέμα «Υποβολή μηνύσεως» και κοινοποίηση στο δήμο Πύργου, στο οποίο – μεταξύ άλλων – αναφέρεται ότι ......διαπιστώθηκε να έχει αναπτύξει έξωθεν του καταστήματος ενενήντα πέντε (95) τραπεζοκαθίσματα αντί για πενήντα (50) που προβλέπεται από την αριθμ.15036/06-07-2004 άδεια λειτουργίας, τροποποιώντας έτσι ουσιαστικά τους βασικούς όρους λειτουργίας……


Στο εν λόγω κατάστημα έγινε αυτοψία από την οποία προέκυψε ότι ο ανωτέρω έχει αποσύρει τα επιπλέον τραπεζοκαθίσματα. Το σώμα καλείται να αποφασίσει περί ανάκλησης ή μη της αδείας που έχει χορηγηθεί στην εταιρία Χ.ΖΑΦΕΙΡΟΠΟΥΛΟΣ – Γ.ΖΑΦΕΙΡΟΠΟΥΛΟΣ Ο.Ε. για τη λειτουργία καταστήματος υγειονομικού ενδιαφέροντος στην ΤΚ Κατακόλου.»
Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 65 § 1 του Ν.3852/2010 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ» 
2. Τις διατάξεις του άρθρου 80 § 6 του Ν.3463/2006 «ΚΥΡΩΣΗ ΚΩΔΙΚΑ ΔΗΜΩΝ & ΚΟΙΝΟΤΗΤΩΝ» σε συνδυασμό με την  433/03-11-2009 απόφαση της Δημαρχιακής Επιτροπής
3. Τα στοιχεία του φακέλου 
ομόφωνα αποφασίζει
Τη μη ανάκληση της αριθμ.15036/06-07-2004 άδειας ίδρυσης και λειτουργίας καταστήματος υγειονομικού ενδιαφέροντος «ΕΣΤΙΑΤΟΡΙΟ – ΤΑΒΕΡΝΑ» (ΤΚ Κατακόλου) που έχει χορηγηθεί στην εταιρία Χ.ΖΑΦΕΙΡΟΠΟΥΛΟΣ – Γ.ΖΑΦΕΙΡΟΠΟΥΛΟΣ Ο.Ε.

Οι Δημοτικοί Σύμβουλοι κ.κ. Κ.Μπίρμπας, Γ.Λιατσής – επικεφαλής μείζονος μειοψηφίας – Γ.Ανδριόλας, Θ.Γιαννακούλιας, Β.Σεϊντής, Δ.Λιατσής, Κ.Γεράνιος, Α.Αγγελακοπούλου, Π.Σκαρτσιάρης και Ι.Σεφερλής – επικεφαλής της παράταξης «ΑΝΤΑΡΣΙΑ ΣΤΟ ΔΗΜΟ ΠΥΡΓΟΥ» – είχαν αποχωρήσει από τη συνεδρίαση. 

Η παρούσα απόφαση έλαβε αύξοντα αριθμό 374/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 08-11-2011
Ο ΔΗΜΑΡΧΟΣ

Μ.Ε.Δ. 

